Sagunt Turisme inicia una campanya per a conscienciar sobre la neteja, la circulació i l'hospitalitat
27 d’octubre 2023

![](/media/4fomb2bg/whatsapp-image-2023-10-26-at-11-39-32_c.jpg?width=850&height=608.7837837837837) Des de Sagunt Turisme s'està duent a terme una campanya per a conscienciar a la ciutadania de tots dos nuclis urbans per a convertir la ciutat en una destinació sostenible. Les accions d'eixa iniciativa s'han estructurat en 3 àrees: La neteja i recollida de residus; l'aparcament i la circulació de vehicles en el barri antic; i, finalment, l'hospitalitat. Per a això, s'han dissenyat una sèrie de materials informatius que des d'esta setmana estan rebent les empreses turístiques, els restaurants, els bars i els mateixos residents.

La regidora de Turisme, Natalia Antonino, ha expressat: **«El compromís de la ciutat amb la neutralitat en carboni és ferm. Hem de reduir l'impacte de les nostres accions en l'àrea de Turisme i treballar en iniciatives de compensació».** Així mateix, la regidora ha explicat que el seu departament està realitzant una revisió de totes les emissions generades en les accions de màrqueting i promoció durant l'any. S'hi ha apostat per minimitzar l'ús de paper i plàstic, la utilització de formats digitals i el foment de les pràctiques turístiques respectuoses amb l'entorn.

![](/media/su5njtmv/whatsapp-image-2023-10-26-at-11-38-46_c.jpg?width=850&height=594.4256756756756)

Reduir l'impacte de l'activitat turística en el planeta i en el entorn de la ciutat de Sagunt és un dels objectius estratègics de la delegació de Turisme de l'Ajuntament de Sagunt. Per això, s'han portat a cap una sèrie d'accions que, encarant l'últim tram de l'any, impactaran positivament en els veïns i les veïnes, així com en els futurs visitants. El lema d'esta campanya és 'Un somriure i altres maneres de cuidar del teu barri històric i del Port de Sagunt'.

A més, amb la delegació de Joventut i Infància i el departament de Medi Ambient, Sagunt Turisme té l'objectiu de compensar les emissions amb accions de mitigació que s'estan posant en marxa durant l'any. Destaca la reforestació del llit del Palància, amb una mitjana de 1.200 plantons en cada anualitat que s'ha dut a terme; la instal·lació de plaques fotovoltaiques en les cobertes del Poliesportiu Municipal (internuclis) i el CEIP María Yocasta; la pròxima renovació de tot el sistema d'enllumenat públic per bombetes LED de baix consum; i la reducció d'emissions de carboni gràcies a la reordenació del trànsit a Sagunt.

![](/media/55fdpe4b/whatsapp-image-2023-10-26-at-11-39-03_c.jpg?width=850&height=598.2545045045046)

*   [](http://www.facebook.com/sharer.php?u=https://aytosagunto.es/va/actualitat/sagunt-turisme-inicia-una-campanya-per-a-conscienciar-sobre-la-neteja-la-circulacio-i-l-hospitalitat/ "Facebook")
*   [](http://twitter.com/share?url=https://aytosagunto.es/va/actualitat/sagunt-turisme-inicia-una-campanya-per-a-conscienciar-sobre-la-neteja-la-circulacio-i-l-hospitalitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-turisme-inicia-una-campanya-per-a-conscienciar-sobre-la-neteja-la-circulacio-i-l-hospitalitat/ "Linked In")
*   [](mailto:?body=https://aytosagunto.es/va/actualitat/sagunt-turisme-inicia-una-campanya-per-a-conscienciar-sobre-la-neteja-la-circulacio-i-l-hospitalitat/)